Olympiaparken i London

Queen Elizabeth Olympic Park er en idrettspark i Stratford i det nordøstre London. Parken ble bygget til sommer-OL 2012.  Fra 2013 har parkens offisielle navn vært Queen Elizabeth Olympic Park.Navnet på parken, regjeringen, mai 2012Navnet på parken, BBC, oktober 2010 Etter lekene ble parken stengt, men er gradvis blitt åpnet for publikum igjen. Den sørlige delen av parken åpnet våren 2014. Parken inneholder fem idrettsarenaer, i tillegg til attraksjoner og boligområder. Parken ligger innenfor fire bydeler: Newham, Tower Hamlets, Hackney og Waltham Forest.Parkens fire bydeler, The Economist (kart), juli 2010


 Histore 

Planleggingen av parken begynte høsten 2003. Målet var å utvikle en plan som ville få planleggingstilatelse fra de fire involverte bydelene og som ville utgjøre en overordnet plan i søknaden om å få arrangere sommer-OL i 2012.Overordnet plan, BuroHappold  I 2004 ble planer for hva som kom til å bli den olympiske parken offentliggjort.Offentliggjorte planer, tidslinje, parkens offisielle hjemmeside  Sommeren 2005 ble London valgt til å arrangere de olympiske sommerleker for 2012.Tildelingen av lekene, The Guardian, juli 2005Tildelingen av lekene, BBC, juli 2005Tildelingen av lekene, New York Times, juli 2005 I januar 2006 ble firmaet EDAW valgt av the Olympic Delivery Authority (ODA) for å utvikle en overordnet plan for den olympiske parken, bygninger, mange av arenaene og infrastruktur. Også Buro Happold, Allies & Morrison, Utenriksdepartementet og arkitektfirmaet Populous (tidligere HOK Sport) var involvert i arbeidet. Det ble også innledet et samarbeid med Arup og Atkins. EDAW og samarbeidspartnerne utformet parkens infrastruktur, vannveier, drenasjer, landskap, grunnlaget for areneaene, veier og broer.Overordnet plan, DesignBuild I juni 2006 var den overordnete planen ferdig.Ferdig overordnet plan, BBC, juni 2006 Etter lekene ledet Field Operations, på vegne av London Legacy Development Company, arbeidet med å omforme den sørlige delen av parken. Denne delen ligger mellom The Stadium, London Aquatics Centre og ArcelorMittal Orbit.Etter lekene, Field Operations I april 2014 ble den sørlige delen av parken gjenåpnet, sammen med Lower Lee Valleys historiske vannveier og ArcelorMittal Orbit.Gjenåpning av sørlige del, tidslinje, parkens offisielle hjemmeside  The Guardian var ikke imponert over den ombygde sørlige delen av parken.Anmeldelse av parkens sørlige del, The Guardian, april 2014 Etter lekene er det blitt lansert videre planer for den olympiske parken. Blant annet skal Olympicopolis, et kultur- og utdanningssenter i verdensklasse, utvikles. Victoria and Albert Museum, University College London og Sadler’s Wells blir en del av dette prosjektet.Planer om kultursenter, GLA, juli 2014Olympicopolis, pressemelding, september 2014, parkens hjemmeside 

 Arenaer 

The Copper Box Arena er en flerbrukshall med plass til 7 500 tilskuere. Opprinnelig navn var The Handball Arena. Copper Box Arena ble gjenåpnet i juli 2013. Arkitekter var MAKE architects.Copper Box Arena, parkens offisielle hjemmesideNavn på Copper Box Arena, BBC, januar 2012Gjenåpning, Copper Box Arena, parkens hjemmeside Copper Box, MAKE architects 

The Stadium er en fotball- og friidrettsarena som åpnet offisielt i mai 2012. Fra 2016 blir stadionet West Ham United FCs hjemmebane. Arkitekter var Populous.Offisiell åpning av The Stadium, BBC, mai 2012The Stadium, parkens offisielle hjemmesideOlympic Stadium, West Ham FC London Olympic Stadion, Populous

Lee Valley Hockey and Tennis Centre består av to ishockeybaner, fire innendørs og seks utendørs tennisbaner. Opprinnelig navn var Eton Manor. Senteret kostet 30 millioner pund å bygge.Lee Valley Hockey and Tennis Centre, parkens offisielle hjemmeside

London Aquatics Centre er en svømmehall bestående av et konkurransebasseng, et treningsbasseng og et stupebasseng. London Aquatics Centre ble gjenåpnet i mars 2014. Arkitekt var Zaha Hadid.London Aquatics Centre, parkens offisielle hjemmesideGjenåpning, London Aquatics Centre, parkens hjemmeside London Aquatics Centre, hjemmeside London Aquatics Centre, Zaha Hadid

Lee Valley VeloPark er en sykkelpark med anlegg for banesykling, landeveissykling, terrengsykling og BMX. Parken var den første i sitt slag hvor alle disse fire sykkelgrenene kunne utøves. Lee Valley VeloPark ble gjenåpnet i mars 2014, inkludert tre nye baner.Lee Valley VeloPark, parkens offisielle hjemmesideGjenåpning, Lee Valley VeloPark, parkens hjemmeside 

Etter lekene ble flere arenaer revet, blant annet Riverbank ArenaRivingen av Riverbank Arena, pressemelding, oktober 2012, parkens hjemmeside  og Basketball Arena.Rivingen av Basketball Arena, pressemelding, oktober 2012, parkens hjemmeside 

 Attraksjoner 

ArcelorMittal Orbit - UKs høyeste skulptur som også er et utkikkstårn. Total høyde er 114,5 meter. Arkitekter var Sir Anish Kapoor og Cecil Balmond.


Canal Park - et parkanlegg langs Lee Navigation-kanalen.Canal Park, parkens hjemmeside 

Energy Centre - Queen Elizabeth Olympic Park får strøm, kjøling og oppvarming fra to energianlegg, et i King’s Yard og et nær Westfield Stratford City.Energy Centre, parkens hjemmeside 

Mandeville Place - en hage med frukttrær som skal åpnes i 2015.Mandeville Place, pressemelding, oktober 2014, parkens hjemmeside 

The White Building - et internasjonalt anerkjent kunstsenter. Senteret ligger i en tidligere godterifabrikk.The White Building, parkens hjemmeside The White Building, hjemmeside 

Three Mills - et historisk område rett sør for Queen Elizabeth Olympic Park. På området finnes blant annet 3 Mills Studios og The House Mill.Three Mills, parkens hjemmeside 

Timber Lodge Café - kafe og samfunnssenter i den nordlige delen av parken.

Tumbling Bay playground - lekeplass for barn.Tumbling Bay playground, parkens hjemmeside 

View Tube - utdannings- og kunstsenter i sørenden av parken, med utsikt over the Stadium, Aquatics Centre og ArcelorMittal Orbit. Lagd av gjenvunne skipscontainere.View Tube, parkens hjemmeside View Tube, hjemmeside

Westfield Stratford City - kjøpe- og fornøyelsessenter med blant annet 250 butikker og 80 spisesteder.Westfield Stratford City, parkens hjemmeside Westfield Stratford City, hjemmeside

Parklands - parkområder nord og sør i Queen Elizabeth Olympic Park.

 Boliger 

I 2030 er det meningen at parken skal ha boliger til mer enn 10 000 husholdninger. Planene omfatter fem nye boligområder: Chobham Manor, East Wick, Sweetwater, Marshgate Wharf og Pudding Mill. I tillegg skal eksisterende boligområder utvikles.Boliger, parkens offisielle hjemmeside

 Referanser 

 Eksterne lenker 

 London Olympic City (Park) 2012 Gardenvisit
 Queen Elizabeth Olympic Park, The Guardian
 Queen Elizabeth Olympic Park, Better

Kategori:Idrettsanlegg i London
Kategori:Olympiaparker
Kategori:Arenaer under Sommer-OL 2012
Kategori:Verneområder opprettet i 2012